**Doplnenie výzvy na predloženie ponuky**

(zákazka mimo ZVO na dodanie tovarov)

**RF-AGROBA s.r.o.**, ako dotovaný subjekt v zmysle § 8 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), prijímateľa, ktorý je tzv. „dotovaný subjekt“, teda nie je verejným obstarávateľom ani obstarávateľom, a verejný obstarávateľ mu neposkytol viac ako 50% finančných prostriedkov, Vás žiada o predloženie ponuky na predmet zákazky s názvom:

**„OBRÁBACIE STROJE PRE SPOLOČNOSŤ RF-AGROBA ”**

1. **Identifikácia žiadateľa (prijímateľa):**

Názov žiadateľa: RF-AGROBA s. r. o.

Sídlo: Štepánkovická 746/17, Štrba 059 38

Štatutárny zástupca: Marek Baláž

IČO: 54036852

DIČ: 2121554743

IČ DPH: -

Tel.: +421 911 238 138

E-mail: rfagroba@gmail.com

**Kontaktná osoba:**

**Vo veciach určenia PHZ**: Marek Baláž

Telefón: +421 911 238 138

E-mail: rfagroba@gmail.com

1. **Miesto predloženia/doručenia ponuky:**

Uchádzač predloží ponuku vypracovanú v súlade s bodom 12 tejto Výzvy na predloženie ponuky cez portál Josephine.

**Kontaktná osoba na prevzatie ponuky:**

Marek Baláž

1. **Predmet zákazky:**

Predmetom výzvy: **„OBRÁBACIE STROJE PRE SPOLOČNOSŤ RF-AGROBA”** je dodávka tovarov v rámci projektu financovaného z PRV.

Zákazka NIE je rozdelená na časti, obsahuje technológie s názvom:

* Obracač krmovín
* Obaľovačka balíkov
* Prepravník balíkov

**Podrobná špecifikácia je uvedená v samostatnej prílohe.**

Spoločný slovník obstarávania (CPV):

16000000-5 - Poľnohospodárske stroje

1. **Typ zmluvy, ktorá bude výsledkom verejného obstarávania:**

S úspešným uchádzačom, ktorého ponuka splnila požiadavky určené dotovaným subjektom vo Výzve na predkladanie ponúk, podmienky účasti a na základe výsledku, podľa kritéria na vyhodnotenie ponúk, ktorým je najnižšia cena v EUR s DPH, bude uzavretá Kúpna zmluva. V postupe výberu víťazného uchádzača nebude použitá elektronická aukcia.

1. **Podrobný opis predmetu zákazky (predmetu obstarávania):**

Predmetom nákupu sú zariadenia a tovar, bližšie špecifikovaný v priložených súboroch. Jedná sa o položku:

* OBRÁBACIE STROJE PRE SPOLOČNOSŤ RF-AGROBA

**Dotovaný subjekt umožňuje predloženie ponuky s ekvivalentným riešením. Pri použití ekvivalentného riešenia musí mať navrhované riešenie vlastnosti (parametre) rovnocenné alebo vyššie vlastnostiam (parametrom) výrobkov (materiálov, technológií, atď.), ktoré sú uvedené v podrobnej špecifikácii.**

1. **Predpokladaná hodnota zákazky:**

Predpokladaná hodnota zákazky je určená PHZ vo výške **50 863,00 Eur**.

1. **Miesto a termín dodania predmetu zákazky:**

Dotovaný subjekt požaduje zrealizovať predmet zákazky v obci Štepánkovická 746/17, Štrba 059 38. Verejný obstarávateľ požaduje zrealizovať predmet zákazky v obci Štrba do 4 mesiacov od vystavenia záväznej objednávky po nadobudnutí účinnosti a platnosti príslušnej zmluvy. Objednávku je možné vystaviť pre každý stroj zvlášť, zmluva sa uzatvára na obdobie 12 mesiacov..

1. **Financovanie predmetu zákazky, platobné podmienky:**

1. Zmluvné strany sa dohodli, že cena predmetu plnenia bude uhradzovaná jednou platbou po dodaní predmetu zmluvy (možná aj čiastková fakturácia po dodaní každého zariadenia.

a.) Záloha 20% z ceny zariadenia = Suma zariadenia .......... .- € + 20% DPH= .................. do 14 dní po vystavení záväznej objednávky na zariadenie, splatnosť 30 dní, 80 % = .......... .- € + 80 % DPH = ........... € , splatné do 30 dní po uvedení zariadenia do prevádzky , potvrdené Preberacím protokolom.

b.) Záloha 20% z ceny zariadenia = Suma zariadenia .......... .- € + 20% DPH= .................. do 14 dní po vystavení záväznej objednávky na zariadenie, splatnosť 30 dní, 80 % = .......... .- € + 80 % DPH = ........... € , splatné do 30 dní po uvedení zariadenia do prevádzky , potvrdené Preberacím protokolom.

c.) Záloha 20% z ceny zariadenia = Suma zariadenia .......... .- € + 20% DPH= .................. do 14 dní po vystavení záväznej objednávky na zariadenie, splatnosť 30 dní, 80 % = .......... .- € + 80 % DPH = ........... € , splatné do 30 dní po uvedení zariadenia do prevádzky , potvrdené Preberacím protokolom.

1. **Lehota na predloženie ponuky:**

Uchádzač môže svoju ponuku predložiť najneskôr do: **17.05.2024** do **23:59** hod. Rozhodujúci je termín doručenia ponuky žiadateľovi cez portál JOSEPHINE. Ponuky predložené po tomto stanovenom termíne alebo predložené iným spôsobom, nebudú zaradené do vyhodnocovania a zostanú neotvorené.

1. **Spôsob predloženia ponuky:**

Uchádzač predloží ponuku cez portál Josephine a v súlade s pravidlami tohto portálu.

Elektronickú ponuku uchádzači vložia vyplnením ponukového formulára a vložením

požadovaných dokladov a dokumentov v systéme JOSEPHINE umiestnenom na webovej adrese

https://josephine.proebiz.com/sk/tender/56174/summary

1. **Kritérium na vyhodnotenie ponúk:**

Celková cena v EUR s DPH za predmet zákazky.

1. **Pokyny na zostavenie ponuky:**

Uchádzač̌ je fyzická́ osoba, právnická́ osoba alebo skupina takýchto osôb, ktorá na trhu poskytuje službu, dodáva tovar a predložila ponuku. Ponuka uchádzača musí obsahovať minimálne nasledovné doklady a údaje:

* 1. **Formulár s kontaktnými údajmi:**

Minimálne požadované údaje: obchodné meno a sídlo uchádzača, IČO, DIČ, IČ DPH, telefón, e-mail, webová stránka, bankové spojenie, číslo účtu a čestné vyhlásenia. Dotovaná osoba odporúča, aby uchádzač predložil vyplnený formulár s kontaktnými údajmi, ktorý tvorí Prílohu 1 tejto Výzvy na predloženie ponuky.

* 1. **Cenová ponuka Zhotoviteľa** – vyplnenú a podpísanú prílohu č. 2 tejto výzvy, uchádzač vypĺňa buď konkrétne hodnoty, alebo zdôvodní vyplnený interval a uvedie konkrétne riešenia cenovej ponuky tak, aby dotovaná osoba vedela vyhodnotiť konkrétne riešenie.
	2. **Vyplnený a podpísaný návrh Zmluvy o dielo vrátane relevantných príloh**
	3. **Doklady splnenia osobných podmienok** – požaduje sa IBA v prípade, ak doklady nie sú verejne dostupné. Uchádzač preukazuje podmienky:
		+ doklad o oprávnení dodávať tovar, uskutočňovať stavebné práce alebo poskytovať službu;
		+ doklad o tom, že na majetok potenciálneho dodávateľa nie je vyhlásený konkurz, nie je v reštrukturalizácii, nie je v likvidácii;
		+ doklad o tom, že neporušil v predchádzajúcich 3 rokoch od vyhlásenia Výzvy na predloženie cenovej ponuky zákaz nelegálnej práce a nelegálneho zamestnávania
		+ doklad o tom, že jeho štatutárny orgán, člen štatutárneho orgánu, člen dozornej rady, ani prokurista nie sú právoplatne odsúdení za trestný čin podvodu, za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe, trestné činy súvisiace s terorizmom alebo spojené s teroristickými aktivitami, využívanie detskej práce alebo iných foriem obchodovania s ľuďmi).

Potenciálny dodávateľ môže predbežne nahradiť doklad o oprávnení dodávať tovar, uskutočňovať stavebné práce alebo poskytovať službu; doklad o tom, že na jeho majetok nie je vyhlásený konkurz, nie je v reštrukturalizácii, nie je v likvidácii; doklad o tom, že neporušil v predchádzajúcich 3 rokoch od vyhlásenia Výzvy na predloženie cenovej ponuky zákaz nelegálnej práce a nelegálneho zamestnávania a doklad o tom, že jeho štatutárny orgán, člen štatutárneho orgánu, člen dozornej rady, ani prokurista nie sú právoplatne odsúdení za vyššie vymenované trestné činy čestným vyhlásením alebo vyhlásením o zaregistrovaní sa v zozname hospodárskych subjektov spolu s platnou registráciou. Potenciálny dodávateľ vyššie požadované dokumenty zaregistrované v informačných systémoch verejnej správy už zverejnené nepredkladá - uvedie iba internetovú adresu/hypertextový link, na ktorom požadované dokumenty verejne sprístupnené.

**Žiadateľ overí preukázanie splnenia podmienok u všetkých potenciálnych dodávateľov.**

Požadované doklady na preukázanie osobného postavenia sú uvedené v Súťažných podkladoch, ktoré tvoria prílohu Výzvy na predkladanie ponúk. Dotovaný subjekt nepožaduje preukázanie splnenia podmienok účasti týkajúce sa finančného a ekonomického postavenia a požaduje preukázanie splnenia podmienok týkajúce sa technickej, alebo odbornej spôsobilosti.

Cena za dodanie predmetu zákazky je uchádzačom stanovená cena za dodávku všetkých tovarov a služieb, tak ako je definované v tejto výzve na predloženie cenovej ponuky, pričom ponúknutá cena zahŕňa všetky náklady na zabezpečenie plnohodnotnej realizácie predmetu zákazky, bez ďalších, dodatočných nárokov. Uchádzač predloží cenovú ponuku v štruktúre:

• cena predmetu zákazky spolu v EUR s DPH.

Doklady a dokumenty obsahujúce cenovú ponuku sa predkladajú v štátnom jazyku, to znamená v slovenskom jazyku. Ak cenová ponuka bude obsahovať dokument v inom ako slovenskom jazyku,  musí byť predložený v cenovej ponuke aj jeho preklad do slovenského jazyka. Ak sa zistí rozdiel v obsahu predložených dokladov, rozhodujúci je preklad v štátnom jazyku. Dokumenty preložené v českom jazyku nemusia byť preložené do slovenského jazyka. Neumožňuje sa predložiť iné riešenie.

1. **Otváranie ponúk:**

Ponuky predložené uchádzačmi v lehote na predkladanie ponúk uvedenej v bode 6 tejto Výzvy na predloženie ponuky budú otvorené dňa **18.05.2024 o 08:00 hod.**

Dotovaný subjekt po uplynutí lehoty na predkladanie ponúk vyhodnotí ponuky a uchádzačov bude informovať v systéme JOSEPHINE prostredníctvom záložky KOMUNIKÁCIA“.

Úspešnému uchádzačovi sa oznámi, že sa jeho ponuka prijíma a neúspešnému uchádzačovi sa oznámi, že neuspel s uvedením dôvodov neprijatia jeho ponuky. Uchádzač, ktorého ponuka bola prijatá bude vyzvaný na rokovanie o zmluve. Oznámenia budú zaslané v systéme JOSEPHINE prostredníctvom záložky KOMUNIKÁCIA“.

Dotovaný subjekt môže počas vyhodnocovania ponúk požiadať uchádzača o vysvetlenie predložených dokladov v systéme JOSEPHINE.

1. **Komunikácia**

V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať dotovaný subjekt o ich vysvetlenie v systéme JOSEPHINE prostredníctvom záložky „KOMUNIKÁCIA“.

Záujemca musí svoju žiadosť doručiť dotovanému subjektu dostatočne vopred pred uplynutím lehoty na predkladanie ponúk, tak aby mal dotovaný subjekt dostatok času na spracovanie a doručenie odpovede všetkým záujemcom.

O doručení správy bude záujemca informovaný prostredníctvom notifikačného e-mailu.

Dotovaný subjekt odporúča uchádzačom, ktorí chcú byť informovaní prostredníctvom notifikačných e-mailov o prípadných aktualizáciách a informáciách týkajúcich sa konkrétnej zákazky, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

1. **Ďalšie informácie:**

Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade všetkých uchádzačov.

Ak z predložených dokladov potenciálneho dodávateľa nemožno posúdiť ich údaje a platnosť, splnenie podmienok účasti, alebo splnenie požiadaviek na predmet zákazky, dotovaný subjekt písomne požiada uchádzačov o vysvetlenie alebo doplnenie dokladov. Ak vysvetlenie/doplnenie požiadaný potenciálny dodávateľ v stanovenej lehote nedoručí, alebo ak aj napriek predloženému vysvetleniu ponuky podľa záverov dotovaného subjektu naďalej nespĺňa podmienky účasti alebo požiadavky na predmet zákazky, dotovaný subjekt jeho ponuku vylúči.

Ponuky všetkých potenciálnych dodávateľov, ktorí predložili kompletnú ponuku budú následne vyhodnotené na základe kritéria na vyhodnotenie ponúk, stanoví sa poradie ponúk a najlepšia ponuka bude vyhlásená za úspešnú.

Potenciálny dodávateľ, ktorý bol vyhodnotený ako úspešný, je povinný pred podpisom zmluvy predložiť všetky doklady, ktoré predbežne nahradil čestným vyhlásením. Ak potenciálny dodávateľ nedoručí doklady v stanovenej lehote, jeho ponuka nebude prijatá a ako úspešný bude vyhodnotený potenciálny dodávateľ, ktorý sa umiestnil ako ďalší v poradí. Uvedené sa nevzťahuje na vyhlásenia, ktoré sú súčasťou povinných dokumentov registrovaných dodávateľov v zozname hospodárskych subjektov vedených ÚVO za predpokladu, že víťazný dodávateľ je v ňom registrovaný a jeho registrácia je platná.

Potenciálny dodávateľ, ktorý bol vyhodnotený ako úspešný, je povinný pred podpisom zmluvy predložiť údaje o všetkých známych subdodávateľoch; údaje o osobe oprávnenej konať za subdodávateľa v rozsahu meno a priezvisko, adresa trvalého pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora (ak relevantné). Ak potenciálny dodávateľ nedoručí doklady v stanovenej lehote, jeho ponuka nebude prijatá a ako úspešný bude vyhodnotený potenciálny dodávateľ, ktorý sa umiestnil ako ďalší v poradí.

Dotovaný subjekt je povinný uzatvoriť zmluvu s úspešným potenciálnym dodávateľom výlučne v písomnej forme.

Úspešný potenciálny dodávateľ nie je povinný uzavrieť zmluvu s dotovaným subjektom. V takomto prípade dotovaný subjekt uzavrie zmluvu s ďalším potenciálnym dodávateľom v poradí podľa vyhodnotenia ponúk na základe kritéria na vyhodnotenie ponúk.

Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu / audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.

**Prílohy:**

Príloha 1: Formulár s kontaktnými údajmi

Príloha č. 1 – Formulár s kontaktnými údajmi (vzor)

**IDENTIFIKÁCIA UCHÁDZAČA**

Obchodné meno:

Sídlo uchádzača:

IČO:

DIČ:

IČ DPH:

Telefón:

Fax:

E-mail:

Webová stránka:

Bankové spojenie:

Číslo účtu:

Miesto a dátum:

Čestne vyhlasujem, že

- uchádzač je oprávnený dodávať tovar, uskutočňovať stavebné práce alebo poskytovať službu v rozsahu, ktorý zodpovedá predmetu zákazky

- nie je na náš majetok vyhlásený konkurz, nie sme v reštrukturalizácii, nie sme v likvidácii (netýka sa fyzických osôb uvedených v § 2 ods. 2 písm. b) a d) zákona č. 513/1991 Zb. Obchodný zákonník),nebolo proti nám zastavené konkurzné konanie pre nedostatok majetku alebo zrušený konkurz pre nedostatok majetku,

- sme neporušili v predchádzajúcich 3 rokoch od vyhlásenia výzvy na predloženie cenovej ponuky zákaz nelegálnej práce a nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov,

- uchádzač, ani jeho štatutárny orgán, ani žiadny člen štatutárneho orgánu, ani žiadny člen dozornej rady, ani prokurista nesmú byť právoplatne odsúdení za trestný čin podvodu, za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe, trestné činy súvisiace s terorizmom alebo spojené s teroristickými aktivitami, využívanie detskej práce alebo iných foriem obchodovania s ľuďmi

 ..............................................................

 Podpis, pečiatka